Diari Oficial de la Generalitat Valenciana


Sumari del DOGV 7251, del 09-04-2014 (2014/2868)

Notificació de la sentència dictada en el juí verbal número 2262/2011.
----------------------------------------------------------------------

### Dades del document

Número de DOGV
:   7251

Data del DOGV
:   09-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2868


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí verbal número 2262/2011.  
 [2014/2868]  
  
Juí verbal 002262/2011  
Part demandant: Distribuciones Alben 2009, SL.  
Procurador: Basilio Mayor Segrelles.  
Part demandada: Arthur Pisciolini.  
Sobre: altres verbals.  
En e1 juí referenciat s'ha dictat la resolució que té el text que literalment és com seguix:  
  
«Sentència número 98/2013  
Benidorm, 27 de març de 2013  
José Francisco Bernal Alcover, magistrat jutge titular del Jutjat de Primera Instància número 2 dels de Benidorm i partit, ha vist estes actuacions de juí verbal número 2262/2011, seguides a instàncies de la part demandant, Distribuciones Alben 2009, SL, representada pel procurador dels tribunals Basilio Mayor Segrelles i assistida pel lletrat Víctor Manuel Martínez Rumbo, contra la part demandada, Arthur Pisciolini, en situació processal de rebel·lia, sobre la reclamació d'una quantitat.  
  
Dispositiva  
Estime íntegrament la demanda formulada pel procurador dels tribunals Basilio Mayor Segrelles, en nom i representació processal de Distribuciones Alben 2009, SL, contra el demandat Arthur Pisciolini, i:  
  
a) Condemne la part demandada, Arthur Pisciolini, al pagament a l'actora, Distribucions Alben 2009, SL, de la suma reclamada com a principal en este procediment de 5.248,56 euros.  
b) Condemne la part demandada, Arthur Pisciolini, que li pague a l'actora, Distribucions Alben 2009, SL, els interessos legals produïts per la dita suma des de la data de reclamació judicial (15.12.2011) fins a la data d'esta resolució, i els interessos legals, per mora processal de l'article 576 de la Llei d'Enjudiciament Civil, produïts des de la data de la present resolució fins a la data en què la part demandada efectue íntegrament el pagament del que deu.  
  
c) Condemne la part demandada, Arthur Pisciolini, al pagament de totes les costes processals produïdes en este procediment.  
Expediu una testimoniança literal d'esta sentència, uniu-la a estes actuacions i incloeu-ne l'original en el llibre de sentències civils d'este Jutjat.  
Notifiqueu esta resolució a les parts, i feu-los saber que no és ferma i que en contra es pot interposar un recurs d'apel·lació davant d'este Jutjat en el termini de 20 dies, comptats des de l'endemà de la seua notificació, en el qual s'exposen les al·legacions en què es base la impugnació, a més de citar la resolució apel·lada i els pronunciaments que s'impugna per al seu coneixement posterior per l'Audiència Provincial d'Alacant.  
Amb este fi, s'indica a les parts que per a la interposició del recurs d'apel·lació caldrà fer un depòsit de 50 euros per mitjà de la consignació corresponent de la suma indicada en el compte de depòsits i consignacions obert a nom del Jutjat o del tribunal, que haurà de ser acreditada al temps de la seua interposició, i no s'admetrà a tràmit cap recurs el depòsit del qual no estiga constituït.  
Si el recurrent haguera incorregut en defecte, omissió o error en la constitució del depòsit, es concedirà, a la part, el termini de dos dies per a l'esmena del defecte amb l'aportació, si és el cas, de la documentació acreditativa.  
Si no l'efectua, es dictarà una interlocutòria que pose fi al tràmit del recurs, o que inadmeta la demanda, i quedarà ferma la resolució impugnada.  
Si s'estimara totalment o parcialment el recurs, o la revisió o rescissió de sentència, en la mateixa resolució es disposarà la devolució de la totalitat del depòsit.  
Quan l'òrgan jurisdiccional inadmeta el recurs o la demanda, o confirme la resolució recorreguda, el recurrent o demandant perdrà el depòsit, al qual es donarà la destinació prevista en esta disposició.  
Esta és la meua sentència que, jutjant definitivament en esta instància, pronuncie, mane i firme.  
Publicació. L'anterior sentència ha sigut llegida i publicada pel magistrat jutge que la subscriu en el mateix dia de la seua data, mentres celebrava audiència pública, de la qual cosa en done fe.»  
  
Atés que es desconeix el domicili o la residència actuals de la part demandada, per diligència de 18 de novembre de 2013, de la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte en el Diari Oficial de la Comunitat Valenciana, per a portar a efecte la diligència de notificació.  
  
Benidorm, 26 de febrer de 2014.- La secretària judicial: María Engracia Román Ivorra.